open-index/open-wikipedia-markdown huggingface dataset:
ราชาศัพท์

**ราชาศัพท์** เป็นระเบียบการใช้ภาษาไทยให้สุภาพตามชั้นของบุคคลซึ่งแบ่งเป็นห้าชั้น ได้แก่ 
#กษัตริย์
#เจ้านาย หรือพระราชวงศ์ 
#พระสงฆ์ของศาสนาพุทธ 
#ข้าราชการ
#สุภาพชนทั่วไป

## ประวัติ
### ความเห็นของนักภาษาศาสตร์ไทย
สมเด็จพระเจ้าบรมวงศ์เธอ กรมพระยาดำรงราชานุภาพ มีลายพระหัตถ์ไปถึงสมเด็จพระเจ้าบรมวงศ์เธอ เจ้าฟ้ากรมพระยานริศรานุวัดติวงศ์ว่า "...ราชาศัพท์ดูเป็นคำที่ผู้เป็นบริวารชนใช้สำหรับผู้เป็นเจ้าเป็นใหญ่...มีเค้าจะสังเกตในคำจารึกและหนังสือเก่าเห็นได้ว่า ราชาศัพท์ใช้ในกรุงศรีอยุธยาดีกว่าที่อื่น ยิ่งเหนือขึ้นไป (หมายถึง ในสมัยก่อนอยุธยา) ยิ่งใช้น้อยลงเป็นลำดับ" โดยทรงสันนิษฐานด้วยว่า ราชาศัพท์เกิดขึ้นในอาณาจักรละโว้สมัยที่ขอมปกครอง ส่วนในประเทศไทยในนั้นน่าจะริเริ่มแต่สมัยสมเด็จพระบรมไตรโลกนาถซึ่งกวาดต้อนชาวเขมรเข้ามาเป็นชนชั้นล่างในราชอาณาจักรอยุธยามาก ราชาศัพท์ในไทยจึงเป็นคำที่ชนชั้นล่างใช้แก่ชนชั้นสูงกว่า และยังแสดงพระวิจารณ์อีกว่า "...เมื่อแรกตั้งราชาศัพท์ ภาษาที่ใช้กันในพระนครศรีอยุธยายังสำส่อน เลือกเอาศัพท์ที่เข้าใจกันมากมาใช้ และ...ในครั้งแรกจะไม่มีมากมายนัก ต่อมาภายหลังจึงคิดเพิ่มเติมขึ้นด้วยเกิดคิดเห็นว่าของเจ้าควรจะผิดกับของไพร่ให้หมด..."

พระเจ้าวรวงศ์เธอ กรมหมื่นนราธิปพงศ์ประพันธ์ ราชบัณฑิต มีพระปาฐกถาเรื่อง "กถาเรื่องภาษา" ว่า "...นอกจากคำพูดและวิธีพูดทั่วไปแล้ว ยังมีคำพูดและวิธีพูดสำหรับชนเฉพาะหมู่เฉพาะเหล่าอีกด้วย เช่น ราชาศัพท์ของเรา เป็นต้น ฝรั่งไม่มีราชาศัพท์เป็นคำตายตัว แต่มีวิธีพูดยกย่องชั้นพระมหากษัตริย์หรือชั้นผู้ดีเหมือนกัน แต่วิธีพูดเช่นนี้ไม่มีกฎเกณฑ์ตายตัว โดยมากมักจะเป็นวิธีพูดอย่างสุภาพเท่านั้นเอง"

## คำสุภาพ
**คำสุภาพ** คือคำราชาศัพท์สำหรับชั้นสุภาพชน เป็นการเปลี่ยนถ้อยคำต่าง ๆ ให้เหมาะสมสำหรับสื่อสารกับผู้ที่อาวุโสกว่า คำสุภาพมีลักษณะทั่วไปดังนี้
# ไม่เป็นคำอุทานที่ไม่สุภาพ เช่น *โว้ย เว้ย* หรือคำสบถ เช่น *ให้ตายห่า ให้ฉิบหายวายวอด* หรือการพูดกระชากเสียง เช่น *เปล่า ไม่ใช่* เป็นต้น
# ไม่เป็นคำผวน คือเมื่อผวนหางเสียงกลับมาไว้ข้างหน้าแล้ว คำนั้นจะกลับเป็นไม่สุภาพทันที เช่น *ผักบุ้ง* ผวนเป็น *พุ่งบัก* เป็นต้น
# ไม่มีการใช้คำที่ถือว่าหยาบโลน เช่น *ไอ้, อี, ขี้* ฯลฯ โดยจะเปลี่ยนคำศัพท์ไปเป็นคำอื่น เป็น *สิ่ง, นาง, อุจจาระ* ฯลฯ หรือไม่ก็ตัดออกไปเลย เช่น *อีเลิ้ง* เป็น *นางเลิ้ง* *ดอกขี้เหล็ก* เป็น *ดอกเหล็ก* เป็นต้น

ความหมายที่แท้จริงของ "คำหยาบ" หาใช่หมายถึงเฉพาะคำโลนหรือคำที่ใช้ในการกล่าวผรุสวาจาเท่านั้นไม่ ที่ถูกแล้วน่าจะเรียกว่า "คำสามัญ" มากกว่า เช่น คำว่า ตีน, กิน, เดิน, นอน ก็ไม่น่าจะเป็นคำหยาบอะไร แต่การนำคำเหล่านี้ไปใช้พูดกับผู้คนที่อาวุโสกว่า คำเหล่านั้นจะถือเป็น "คำหยาบ" ต้องเปลี่ยนใช้คำอื่น เช่น จะพูดว่า "ตีน" ก็ต้องเปลี่ยนเป็นคำว่า "เท้า" เป็นต้น

## ภาษาไทยถิ่นเหนือ
ในภาษาไทยถิ่นเหนือ มีการเพ็ดทูลเจ้านายด้วยราชาศัพท์เพื่อแสดงถึงการให้เกียรติเช่นกัน อย่างในราชสำนักนครเชียงใหม่ โดยชนชั้นเจ้านายจะเรียกเจ้าผู้ครองนครกับภรรยาว่า *เจ้าพ่อหลวง* กับ *เจ้าแม่หลวง* หากเป็นคนพื้นเมืองจะเรียกว่า *พ่อเจ้า* กับ *แม่เจ้า* เรียกเจ้านายชั้นสูงว่า *เจ้าเหนือหัว* โดยใช้สรรพนามแทนตัวเองว่า *ข้าบาทเจ้า* ในสรรพนามเรียกแทนท่านว่า *ฝ่าบาท* ตอบรับด้วยคำว่า *บาทเจ้า* และใช้คำกราบถวายบังคมทูลว่า *ไหว้สา*

## อ้างอิง

## ดูเพิ่ม

* การทับศัพท์

## แหล่งข้อมูลอื่น
* ความหมายและเหตุผลในการใช้ราชาศัพท์ 
* 

หมวดหมู่:การใช้ภาษาไทย
แพนด้า (แก้ความกำกวม)

**แพนด้า** อาจมีหลายความหมาย:

* **[[แพนด้ายักษ์]]** เป็นสัตว์เลี้ยงลูกด้วยนมคล้ายหมีขนาดใหญ่ มีขนสีขาวสลับดำ
* **[[แพนด้าแดง]]** เป็นสัตว์เลี้ยงลูกด้วยนมซึ่งเป็นอาจป็นญาติใกล้ชิดกับแรกคูนหรือหมี
* **[[แพนด้า (เทคเคน)|แพนด้า]]** ตัวละครจากเกม *[[เทคเคน]]* 
* สกุลของพืช*[[แพนด้า (พืช)|แพนด้า]]*, อยู่ในวงศ์ Euphorbiaceae
* รถยนต์**[[เฟียต แพนด้า]]** และ แพนด้า นูโอวา เป็นรุ่นของรถยนต์ที่ผลิตโดยเฟียต
* **[[แพนด้าซอฟต์แวร์]]** เป็นบริษัทที่ผลิตซอฟต์แวร์ป้องกันไวรัส http://www.pandasoftware.com
* **[[แพนด้าเอกซ์เพรส]]** (Panda Express) แฟรนไชส์ฟาสต์ฟูดจีน ในสหรัฐอเมริกา
วิถีเมแทบอลิซึม

ในทางชีวเคมี **วิถีเมแทบอลิซึม** () คือ ปฏิกิริยาเคมีในสิ่งมีชีวิตที่เกิดขึ้นอย่างต่อเนื่องกันเป็นลำดับขั้นตอน ในแต่ละวิถี สารเคมีหลักจะเกิดปฏิกิริยาเคมีและเปลี่ยนไปเป็นสารอื่น โดยมีเอนไซม์เป็นตัวเร่งปฏิกิริยา และมักต้องอาศัยแร่ธาตุ วิตามินและโคแฟกเตอร์อื่น ๆ จึงจะดำเนินไปอย่างเหมาะสม เพราะมีสารเคมีจำนวนมาก ("เมแทบอไลต์") เข้ามาเกี่ยวข้อง วิถีเมแทบอลิซึมจึงอาจค่อนข้างซับซ้อน ยิ่งไปกว่านั้น วิถีซึ่งแตกต่างกันจำนวนมากเกิดร่วมกันในเซลล์ หมู่วิถีนี้เรียกว่า *เครือข่ายเมแทบอลิซึม* วิถีเมแทบอลิซึมสำคัญต่อการรักษาภาวะธำรงดุล (homeostasis) ในสิ่งมีชีวิต วิถีแคแทบอลิซึมและแอแนบอลิซึมมักทำงานพึ่งพาอาศัยกันเพื่อสร้างโมเลกุลชีวภาพใหม่เป็นผลิตภัณฑ์สุดท้าย

วิถีเมแทบอลิซึมเกี่ยวข้องกับการเปลี่ยนแปลงสารตั้งต้นทีละขั้นเพื่อให้ได้ผลิตภัณฑ์ใหม่ ผลิตภัณฑ์ที่ได้มานั้นสามารถนำไปใช้ได้สามทาง คือ
* นำไปใช้ทันที
* เป็นสารตั้งต้นในวิถีเมแทบอลิซึมอื่น เรียกว่า flux generating step
* เซลล์นำไปเก็บสะสมไว้ 

โมเลกุลที่เป็นสารตั้งต้นเข้าสู่วิถีเมแทบอลิซึมขึ้นอยู่กับความต้องการของเซลล์และการพร้อมใช้งานของสารตั้งต้น การเพิ่มความเข้มข้นของสารตัวกลางแอแนบอลิซึมและแคแทบอลิซึม และ/หรือ ผลิตภัณฑ์อาจส่งผลต่ออัตราเมแทบอลิซึมในแต่ละวิถีนั้น ๆ

## ทั่วไป
วิถีเมแทบอลิซึมส่วนใหญ่จะมีคุณสมบัติทั่วไปดังนี้
* วิถีถูกควบคุมโดย การยับยั้งย้อนกลับ (feedback inhibition) หรืออาจเป็นวงจรที่ผลผลิตสุดท้ายไปเริ่มปฏิกิริยาใหม่อีกครั้ง เช่น วัฏจักรเครปส์ 
* วิถีแอแนบอลิซึมและแคแทบอลิซึมในยูแคริโอต จะถูกแยกโดยออร์แกเนลล์ หรือโดยการใช้เอ็นไซม์และโคแฟกเตอร์

## รายการวิถีเมแทบอลิซึม
### การหายใจระดับเซลล์

เป็นวิถีเมแทบอลิซึมที่เกิดในเซลล์จะเป็นไปเพื่อสลายโมเลกุลพลังงาน (fuel molecule) ไปเป็น ATP เพื่อนำพลังงานไปใช้ในกิจกรรมต่าง ๆ ของเซลล์
# ไกลโคไลสิส (glycolysis)
# การหายใจแบบไม่ใช้อากาศ (anaerobic respiration)
# วัฏจักรเครปส์ (Krebs cycle)
# ปฏิกิริยาออกซิเดทีฟฟอสโฟรีเลชัน (Oxidative phosphorylation)

วิถีอื่นที่เกิดในสิ่งมีชีวิตมีดังนี้:
* แฟตตีแอซิดออกซิเดชัน (Fatty acid oxidation-β-oxidation) 
* การสร้างกลูโคส (Gluconeogenesis)
* วิถีเอชเอ็มจี-โคเอ รีดักเทส (HMG-CoA reductase pathway) (ไอโซพรีน โซ่พรีนิเลชั่น, ดู คอเลสเตอรอล)
* วิถีเพนโตสฟอสเฟต (hexose monophosphate shunt)
* วิถีการสังเคราะห์พอร์ไฟริน (heme synthesis)
* วัฏจักรยูเรีย

การสร้างสารประกอบพลังงานจากสสารที่ไม่มีชีวิต:
* การสังเคราะห์แสง (Photosynthesis-plants, algae)
* การสังเคราะห์เคมี (Chemosynthesis-some bacteria)

## ดูเพิ่ม
* เมแทบอลิซึมของเซลล์

## แหล่งข้อมูลอื่น
* Open Directory Project: Metabolic Pathways 
* Metabolism, Cellular Respiration and Photosynthesis - The Virtual Library of Biochemistry and Cell Biology 
* KEGG: Kyoto Encyclopedia of Genes and Genomes

หมวดหมู่:เมแทบอลิซึม
หมวดหมู่:ชีวเคมี
IE

**IE** หรือ **ie** เป็นอักษรย่อภาษาอังกฤษ สามารถหมายถึง
* วิศวกรรมอุตสาหการ (Industrial Engineering)
* อินเทอร์เน็ตเอกซ์พลอเรอร์ (Internet Explorer) เว็บเบราว์เซอร์
* IE Business School สถานศึกษาชื่อดังในประเทศสเปน
* สาธารณรัฐไอร์แลนด์ ใช้รหัสประเทศ **IE**
* i.e. อักษรย่อสำหรับคำละติน ว่า *id est* หมายถึง "นั่นคือ" หรือ "กล่าวคือ"
* ภาษาอ็อกซิเดนทัล หรือ ภาษาอินเทอร์ลิงกวา ใช้รหัสภาษา **ie**
* อินเทลลีเมาส์ เมาส์ที่ออกแบบโดย ไมโครซอฟท์
* .ie โดเมนระดับบนสุดของประเทศไอร์แลนด์
* อีเทอร์เน็ตอุตสาหการ (Industrial Ethernet)
* Ie (ทวิอักษร)
ชาโดลู

300px|thumb|ภาพตราสัญลักษณ์องค์การชาโดลู

**องค์กรชาโดลู** (เอสเปรันโต: Ŝadoluo; ) หรือ **ชาดาลู** () เป็นองค์กรผู้ก่อการร้ายข้ามชาติ ในเกมและในภาพยนตร์สตรีทไฟท์เตอร์ ของบริษัทแคปคอม  องค์กรชาโดลูมีฐานทัพใหญ่อยู่ในประเทศไทย โดยปรากฏครั้งแรกในเกมสตรีทไฟท์เตอร์ภาค 2 โดยมีหัวหน้าใหญ่คือ เวก้า ซึ่งได้ทำการจัดการต่อสู้ขึ้น เพื่อเรียกให้นักสู้จากทั่วโลกมาเจอกัน โดยสมาชิกในองค์กรหลักได้แก่ เอ็ม.ไบสัน, บัลร็อก และ สกัด ซึ่งแต่ละคนได้เข้ามาต่อสู้เป็นหัวหน้าด้วยเงื่อนไขที่แตกต่างกัน ทั้งนี้ ไกล์, แนช และ ชุนลี ได้ร่วมเข้าสู่การแข่งขันเพื่อจุดประสงค์เพื่อทำล้ายล้างเวก้าและองค์กรชาโดลู

## ประวัติตามท้องเรื่อง
*องค์กรชาโดลู* ปรากฏครั้งแรกในสตรีทไฟท์เตอร์ II โดยในเบื้องต้นทราบกันแต่เพียงว่าเป็นองค์การอาชญากรรมลึกลับ เนื้อหาภายในเกมระบุว่ามีเวก้าเป็นผู้บัญชาการ โดยองค์การชาโดลูนี้มีฐานทัพใหญ่อยู่ในประเทศไทย และเป็นเจ้าภาพการจัดแข่งขันรายการเวิลด์วอร์ริเออร์ทัวร์นาเมนท์ครั้งที่สอง และยังมีรายชื่อสมาชิกองค์การชาโดลูอื่นอีกสี่รายรวมอยู่ด้วย โดยเรียงตามลำดับอาวุโสคือ สกัด (ซึ่งเป็นบอสในภาคแรก), บัลร็อก และเอ็ม.ไบสัน เป้าหมายแรกขององค์การที่ชัดเจนที่สุดคือการลักลอบขนส่งสินค้าบางอย่าง เวก้ายังมีความต้องการที่จะปกครองอาณาจักรของเขาด้วยสองมืออันทรงพลัง การดำเนินการบังคับบัญชาแต่ละครั้งเป็นไปตามความต้องการของตน โดยมีเอ็ม.ไบสัน ได้รับค่าจ้างจากเวก้าที่จ่ายให้อย่างมหาศาลในการขยายอำนาจขององค์การ ส่วนสกัดเป็นมือขวาของเวก้าซึ่งเป็นผู้สืบทอดคำสั่งอันดับสอง ที่ได้รับการกระตุ้นในการแก้แค้นต่อริว

ในขณะที่ไกล์และชุนลี ต่างเข้าร่วมแข่งขันเวิลด์วอร์ริเออร์เพื่อหมายที่จะกำจัดเวก้าและองค์การชาโดลู โดยมี ที.ฮอว์กกับแคมมีเข้าร่วมในภายหลัง ต่อมาองค์การชาโดลูเริ่มมีอำนาจมากขึ้น ในซูเปอร์สตรีทไฟท์เตอร์ II องค์การชาโดลูได้มีส่วนเกี่ยวข้องกับการสังหารหมู่ของผู้คนที่อยู่ในชนเผ่าเดียวกันกับ ที.ฮอว์ก ตลอดจนทำการลักลอบขนส่งยาเสพติดทางชีวเคมีและอาวุธ นอกจากนี้ ยังมีเนื้อหาที่นำเสนอเรื่องราวที่เกี่ยวข้องกับแคมมีและเวก้า ซึ่งเป็นความจริงที่ว่าแคมมี่เป็นผู้ที่ทำงานให้กับเวก้าในขณะที่เธอได้สูญเสียความทรงจำ

## สมาชิกพรรคชาโดลู
[thumb|[เวก้า (สตรีทไฟท์เตอร์)|เวก้า (เอ็ม.ไบสัน ในเวอร์ชันภาษาอังกฤษ)]]

### สี่จตุรเทพแห่งชาโดลู
* เวก้า (ผู้บัญชาการ)
* สกัด (ถอนตัวภายหลัง)
* บัลร็อก
* เอ็ม.ไบสัน

### ดอลล์
* แคมมี
* จูนิ
* จูลี

### ร่างทดลอง
* เซธ

## ในสื่ออื่น
ภาพยนตร์

## ดูเพิ่ม
* สตรีทไฟท์เตอร์
* สตรีทไฟท์เตอร์ IV

## แหล่งข้อมูลอื่น
* Shadaloo - Street Fighter Wiki - Wikia 

หมวดหมู่:วิดีโอเกมต่อสู้
เอ็มมิเน็ม

**มาร์แชล บรูซ มาเธอร์ที่สาม** (; เกิด 17 ตุลาคม ค.ศ. 1972) รู้จักกันชื่อที่ใช้บนเวทีว่า **เอ็มมิเน็ม** (Eminem แต่นิยมเขียนเป็น **EMINƎM**) และอัลเทอร์อีโกของเขา **สลิม เชดี** (Slim Shady) เป็นแร็ปเปอร์ โปรดิวเซอร์ นักแต่งเพลง และนักแสดงชาวอเมริกา ความนิยมในเอ็มมิเน็มทำให้วงดี 12 ที่เขาเป็นสมาชิกเป็นที่รู้จัก นอกจากการเป็นสมาชิกวงดี 12 แล้ว เอ็มมิเน็มยังร่วมงานฮิปฮอปในแบดมีตอีวิล ร่วมกับรอยส์ดา 5'9" เอ็มมิเน็มเป็นหนึ่งในศิลปินที่มียอดจำหน่ายสูงสุดในโลกและเป็นศิลปินที่มียอดจำหน่ายผลงานเพลงสูงสุดในคริสต์ทศวรรษที่ 2000 หลายนิตยสารได้จัดอันดับเอ็มมิเน็มเป็นหนึ่งในศิลปินที่ยิ่งใหญ่ที่สุดตลอดกาล อาทิ *[[โรลลิ่งสโตน]]* ซึ่งจัดอันดับอยู่ที่ 82 ในศิลปินที่ยิ่งใหญ่ตลอกาล 100 คน และประกาศให้เขาเป็น **"ราชาเพลงฮิปฮอป"** รวมถึงการร่วมงานกับวงดี 12 และแบดมีตอีวิล เอ็มมิเน็มก็ประสบความสำเร็จติด 1 ใน 10 บนชาร์ต''บิลบอร์ด'' 200 เอ็มมิเน็มได้ยอดจำหน่ายมากกว่า 42&nbsp;ล้านเพลง และ 49.1&nbsp;ล้านอัลบั้มในสหรัฐอเมริกา และ 100 ล้านอัลบั้มทั่วโลก  

เอ็มมิเน็มได้รับความนิยมอย่างรวดเร็วในปี ค.ศ. 1999 ด้วยอัลบั้มสังกัดค่ายเปิดตัวในชื่อ *[[เดอะสลิมเชดีแอลพี]]* และอัลบั้มแรกของเขา *[[เดอะมาร์แชลมาเทอรส์แอลพี]]* และอัลบั้มที่ 3 ของเขา *[[เดอะเอ็มมิเน็มโชว์]]* ซึ่งล้วนได้รับรางวัลแกรมมี่ ทำให้เขาเป็นศิลปินคนแรกที่ได้รับรางวัลในสาขาอัลบั้มแร็ปยอดเยี่ยม (Best Rap Album) สำหรับแอลฟีทั้งสาม *เดอะมาร์แชลมาเทอรส์แอลพี* จัดว่าเป็นอัลบั้มที่ขายดีที่สุดและประสบความสำเร็จที่สุดของเอ็มมิเน็ม เอ็มมิเน็มไปเฮียตัสหลังคอนเสิร์ตทัวร์ในปี ค.ศ. 2005 และออกอัลบั้มแรกนับแต่ปี ค.ศ. 2004 *[[อังกอร์ (อัลบั้มของเอ็มมิเน็ม)|อังกอร์]]* โดยใช้ชื่อว่า *[[รีแลปส์]]* เมื่อวันที่ 15 พฤษภาคม ค.ศ. 2009 ต่อมาในปี ค.ศ. 2010 เอ็มมิเน็มได้ออกสตูดิโออัลบั้มลำดับที่เจ็ดในชื่อ *[[รีโคเวอรี]]* ซึ่งประสบความสำเร็จทั่วโลก *รีโคเวอรี* เป็นหนึ่งในอัลบั้มที่ขายดีที่สุดทั่วโลกในปี 2010 ร่วมกับอัลบั้ม *เดอะเอ็มมิเน็มโชว์* ที่ขายดีที่สุดในปี 2002 เอ็มมิเน็มได้รับรางวัลแกรมมี่ทั้งจากอัลบั้ม *รีแลปส์* และ *รีโคเวอรี* ทำให้เขาได้รับรางวัลแกรมมีตลอดการทำงานของเขาทั้งสิ้น 13 รางวัล นอกจากนี้ เอ็มมิเน็มยังได้รับความนิยมจากอัลบั้มใหม่ๆของเขาเช่นอัลบั้ม *[[มิวสิคทูบีเมอร์เดอร์บาย]]* และ *[[มิวสิคทูบีเมอร์เดอร์บายไซด์บี]]* ในปัจจุบัน

## รายชื่ออัลบั้ม
**อัลบั้มสตูดิโอเดี่ยว**
* อินฟินิต (1996)
* เดอะสลิมเชดีแอลพี (1999)
* เดอะมาร์แชลมาเทอรส์แอลพี (2000)
* เดอะเอ็มมิเน็มโชว์ (2002)
* อังกอร์ (2004)
* รีแลปส์ (2009)
* รีโคเวอรี (2010)
* เดอะมาร์แชลมาเทอรส์แอลพี 2 (2013)
* รีไวเวิล (2017)
* กามิกาเซ่ (2018)
* มิวสิคทูบีเมอร์เดอร์บาย (2020)
**อัลบั้มร่วมร้อง**

## อ้างอิง

## แหล่งข้อมูลอื่น

* 
* 
* 
* Rock and Roll Hall of Fame bio

หมวดหมู่:แร็ปเปอร์อเมริกัน
หมวดหมู่:นักแสดงอเมริกัน
หมวดหมู่:โปรดิวเซอร์เพลงชาวอเมริกัน
หมวดหมู่:ผู้ที่ได้รับรางวัลแกรมมี
หมวดหมู่:บุคคลจากดีทรอยต์
หมวดหมู่:ผู้เขียนอัตชีวประวัติชาวอเมริกัน
ปาล์มสิบสองปันนา

**สิบสองปันนา** เป็นชื่อปาล์มชนิดหนึ่ง อยู่ในสกุลเดียวกับอินทผลัม เป็นพืชพื้นเมืองของเอเชียตะวันออกเฉียงใต้ นิยมปลูกเป็นไม้ประดับทั่วไป

## ลักษณะ
ปาล์มสิบสองปันนามีขนาดลำต้นที่เล็ก และเติบโตช้า มีความสูงโดยเฉลี่ยประมาณ 2 เมตร ส่วนก้านใบนั้นยาว 60 - 120 เซนติเมตร ลักษณะเป็นแบบใบมะพร้าว มีใบย่อยประมาณ 100 ใบ  ก้านใบจัดเรียงในระนาบเดี่ยว ส่วนใบย่อยเรียงเป็นสองข้าง ใบย่อยแต่ละใบยาว 15-25 เซนติเมตร กว้าง 1 เซนติเมตร ลักษณะโค้งลง สีเขียวอมเทา ด้านใต้ใบมีขนเล็กๆ

ส่วนดอกนั้นมีขนาดเล็ก เป็นสีเหลืองอ่อน มีช่อดอกยาว 45 เซนติเมตร และมีผลนั้นเป็นผลแบบเมล็ดเดียว คล้ายอินทผลัมขนาดเล็ก เนื้อในบาง

## การปลูกและประโยชน์
ปาล์มสิบสองปันนานิยมปลูกเป็นไม้ประดับ เพราะมีขนาดเล็กเติบโตช้า รูปใบสวยงาม เหมาะสำหรับสภาพภูมิอากาศร้อนชื้นในประเทศไทย แต่ก็สามารถเติบโตได้ในหลายภูมิภาคของโลก

หมวดหมู่:สกุลฟีนิกซ์
หมวดหมู่:ไม้ประดับ
จอร์จ บุช

**จอร์จ บุช** อาจหมายถึง
* จอร์จ เอช. ดับเบิลยู. บุช ประธานาธิบดีของสหรัฐอเมริกาคนที่ 41
* จอร์จ ดับเบิลยู. บุช ประธานาธิบดีของสหรัฐอเมริกาคนที่ 43 ลูกของ จอร์จ เอช. ดับเบิลยู. บุช

หมวดหมู่:หน้าแก้ความกำกวมชื่อบุคคล
มหาจุฬาลงกรณ์

**มหาจุฬาลงกรณ์** เป็นเพลงพระราชนิพนธ์ลำดับที่ 11 ของพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร พระองค์ทรงพระราชนิพนธ์ทำนองเพลง โดยมีท่านผู้หญิงสมโรจน์ สวัสดิกุล ณ อยุธยา และ สุภร ผลชีวิน เป็นผู้ประพันธ์เนื้อเพลง ทรงพระกรุณาโปรดเกล้าฯ พระราชทานเพลงมหาจุฬาลงกรณ์ให้เป็นเพลงประจำสถาบันของจุฬาลงกรณ์มหาวิทยาลัย ถือเป็นเพลงจำประจำมหาวิทยาลัยที่เป็นเพลงพระราชนิพนธ์เพลงแรกของประเทศไทย นิสิตและบุคคลากรที่เกี่ยวข้องกับจุฬาลงกรณ์มหาวิทยาลัยจะยืนตรงเมื่อเพลงมหาจุฬาลงกรณ์ดังขึ้น

## ประวัติ

พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตรทรงพระราชนิพนธ์ทำนองเพลงเมื่อวันที่ 18 กุมภาพันธ์ พ.ศ. 2492 โดยเป็นเพลงพระราชนิพนธ์เพลงแรกที่ใช้ทำนองเพลงแบบ Pentatonic Scale หรือ Five Tone Scale ซึ่งหมายถึง ในบทเพลงจะประกอบด้วยตัวโน้ตทั้งหมดเพียง 5 เสียงเท่านั้น

เมื่อปี พ.ศ. 2492 เนื่องจากในขณะนั้นจุฬาลงกรณ์มหาวิทยาลัยยังไม่มีเพลงประจำสถาบัน ศาสตราจารย์ ม.ร.ว.สุมนชาติ สวัสดิกุล ซึ่งขณะนั้นเป็นอาจารย์อยู่ที่คณะอักษรศาสตร์ได้กราบบังคมทูลขอพระราชทานเพลงประจำมหาวิทยาลัย ซึ่งพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตรพระกรุณาโปรดเกล้าฯ พระราชทานทำนองเพลงนี้ โดยมีท่านผู้หญิงสมโรจน์ สวัสดิกุล ณ อยุธยา ภริยาของ ม.ร.ว. สุมนชาติ และ สุภร ผลชีวิน น้องชายของท่านผู้หญิงสมโรจน์เป็นผู้ประพันธ์คำร้องขึ้นถวาย ดังนั้น เพลงมหาจุฬาลงกรณ์จึงใช้เป็นเพลงประจำสถาบันของจุฬาลงกรณ์มหาวิทยาลัยตั้งแต่นั้นมา

หลังจากนั้น ในปี พ.ศ. 2497 พระองค์ทรงพระกรุณาโปรดเกล้าฯ ให้นายเทวาประสิทธิ์ พาทยโกศล นำทำนองเพลง "**มหาจุฬาลงกรณ์**" ซึ่งเป็นเพลงที่มีทำนองเพลงในแนวสากลมาปรับปรุงให้มีทำนองเพลงในแนวไทยเดิมเพื่อใช้สำหรับเป็นเพลงโหมโรงก่อนการบรรเลงดนตรีไทย นายเทวาประสิทธิ์รับพระราชทานลงมาทำและบรรเลงถวายด้วยวงปี่พาทย์ถึงสองครั้งด้วยกัน หลังจากที่พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตรแก้ไขจนเป็นที่พอพระราชหฤทัยแล้วจึงพระราชทานเพลงนี้แก่จุฬาลงกรณ์มหาวิทยาลัย ซึ่งนับเป็นเพลงไทยเพลงแรกที่ประดิษฐ์ขึ้นมาจากเพลงไทยสากล ต่อมา เมื่อนายเทวาประสิทธิ์ไปสอนดนตรีไทยให้แก่ชมรมดนตรีของสโมสรนิสิตจุฬาลงกรณ์มหาวิทยาลัย จึงได้นำ **"เพลงโหมโรงมหาจุฬาลงกรณ์"**  มาสอนนิสิตชมรมดนตรีไทย และใช้เป็นเพลงโหมโรงในการบรรเลงดนตรีไทยของชมรมฯ ตลอดมา

เพลงพระราชนิพนธ์มหาจุฬาลงกรณ์ จัดเป็นเพลงพระราชนิพนธ์ที่พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตรพระราชทานให้เป็นเพลงประจำมหาวิทยาลัย 1 ใน 3 แห่ง ซึ่งอีก 2 เพลง ได้แก่ เพลง "*[[ยูงทอง]]*" ซึ่งพระราชทานให้เป็นเพลงประจำมหาวิทยาลัยธรรมศาสตร์ และเพลง "*[[เกษตรศาสตร์ (เพลงพระราชนิพนธ์)|เกษตรศาสตร์]]*" ซึ่งพระราชทานให้เป็นเพลงประจำมหาวิทยาลัยเกษตรศาสตร์ โดยพระองค์มีพระราชดำรัสถึงการแต่งเพลงประจำสถาบันไว้ว่า

นอกจากนี้ ศาสตราจารย์ ดร.ประเสริฐ ณ นคร เมื่อครั้งได้รับการโปรดเกล้าฯ ให้เป็นผู้ประพันธ์คำร้องเพลงเกษตรศาสตร์นั้น ได้กล่าวถึงเพลงมหาจุฬาลงกรณ์ว่า   

## อ้างอิง

หมวดหมู่:เพลงพระราชนิพนธ์ในพระบาทสมเด็จพระมหาภูมิพลอดุลยเดชมหาราช บรมนาถบพิตร
หมวดหมู่:เพลงมหาวิทยาลัย
หมวดหมู่:จุฬาลงกรณ์มหาวิทยาลัย
หมวดหมู่:ผลงานในปี พ.ศ. 2492
สสารผสมอากาศกับเชื้อเพลิงเอทานอลทั่วไป

thumb|บทสรุปของเอทานอลส่วนผสมสำคัญที่นำมาใช้ทั่วโลก
มี**สสารผสมอากาศกับเชื้อเพลิงเอทานอลทั่วไป**ใช้หลายแบบทั่วโลก การใช้เอทานอลมีน้ำหรือไร้น้ำในเครื่องยนต์สันดาปภายในจะเป็นไปได้ต่อเมื่อมีการออกแบบหรือดัดแปลงเครื่องยนต์สำหรับความมุ่งหมายนั้น และใช้ได้เฉพาะในรถยนต์ รถบรรทุกขนาดเบาและรถจักรยานยนต์ เอทานอลไร้น้ำสามารถผสมกับแก๊สโซลีน (เบนซิน) สำหรับใช้ในเครื่องยนต์แก๊สโซลีน แต่เอทานอลที่มีปริมาณเอทานอลสูงจะได้ก็ต่อเมื่อมีการดัดแปลงเครื่องยนต์เล็กน้อย

สสารผสมอากาศกับเชื้อเพลิงเอทานอลมีหมายเลข "E" ซึ่งอธิบายร้อยละของเชื้อเพลิงเอทานอลในสสารผสมโดยปริมาณ เช่น E85 คือ เอทานอลไร้น้ำ 85% กับแก๊สโซลีน 15% การผสมเอทานอลต่ำ ตั้งแต่ E5 ถึง E25 เรียกอีกอย่างว่า **แก๊สโซฮอล์** (gasohol, ศัพท์บัญญัติ ราชบัณฑิตยสถานว่า **แกโซฮอล**) แม้ในระดับนานาชาติ คำนี้ใช้หมายถึงสูตรผสม E10 มากที่สุด

สำหรับน้ำมันแก๊สโซฮอล์นั้นมีองค์ประกอบต่างกับน้ำมันเบนซิน คือน้ำมันเบนซินมี เอมทีบีอี (MTBE) เป็นตัวเพิ่มออคเทน ส่วนน้ำมันแก๊สโซฮอล์ใช้เอทานอล เป็นตัวเพิ่มออคเทน เอทานอลให้พลังงานน้อยกว่าเอมทีบีอี (MTBE) โดยต่างกันอยู่ร้อยละ 1.6-1.8 การใช้น้ำมันแก๊สโซฮอล์นั้นออกซิเจนที่เป็นส่วนประกอบอยู่ในเอทานอล จะช่วยให้การเผาไหม้ภายในห้องเครื่องสมบูรณ์ขึ้นอีก และลดปริมาณก๊าซคาร์บอนมอนอกไซด์ที่จะปล่อยออกมาจากท่อไอเสีย

## แก๊สโซฮอล์ในประเทศไทย

แก๊สโซฮอล์ในประเทศไทยเกิดขึ้นจากพระราชดำริของพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร ในปี พ.ศ. 2528 ที่ทรงเล็งเห็นถึงปัญหาการขาดแคลนน้ำมัน โดยได้ทรงศึกษาการนำอ้อยมาแปรรูปเป็นแอลกอฮอล์ และนำแอลกอฮอล์มาผลิตเป็นน้ำมันแก๊สโซฮอล์

น้ำมันแก๊สโซฮอล์ถือเป็นพลังงานทางเลือกที่เริ่มได้รับความนิยมอย่างมากในประเทศต่าง ๆ  แทบทุกทวีปทั่วโลก เช่น อเมริกา แคนาดา บราซิล เคนยา ปารากวัย สเปน สวีเดน ออสเตรเลีย จีน ฯลฯ เนื่องจากเป็นพลังงานที่มีผลดีหลายอย่าง เป็นมิตรต่อสิ่งแวดล้อม อีกทั้งยังผลิตจากวัตถุดิบธรรมชาติ อาทิ อ้อย กากน้ำตาล และมันสำปะหลัง ซึ่งล้วนแต่สามารถจัดหาและปลูกขึ้นได้ใหม่ในเวลาอันสั้น

ปัจจุบัน น้ำมันแก๊สโซฮอล์ ที่นิยมจำหน่ายในสถานีบริการน้ำมันทั่วไป คือน้ำมันแก๊สโซฮอล์ 95 และน้ำมันแก๊สโซฮอล์ 91 ซึ่งมีส่วนผสมของเอทานอลไม่เกินร้อยละ 10 โดยรถยนต์ระบบหัวฉีดสามารถใช้แทนน้ำมันเบนซินได้ทันที โดยไม่จำเป็นต้องดัดแปลงเครื่องยนต์ แต่แก๊สโซฮอล์ชนิดอื่นก็มี แก๊สโซฮอล์ E20 ซึ่งมีส่วนผสมของเอทานอลร้อยละ 20 และแก๊สโซฮอล์ E85 ซึ่งมีส่วนผสมของเอทานอลร้อยละ 85

## อ้างอิง

## แหล่งข้อมูลอื่น
* รายละเอียดแก๊สโซฮอล์ จากเว็บไซต์ ปตท.
* น้ำมันแก๊สโซฮอล์ จากเวบบล็อก Mr Gasohol
* เอทานอลทดแทนเบนซินได้จริงหรือ  จาก วิชาการ.คอม โดย นิภาภรณ์ สีถาการ อยู่ในส่วนพลังงานชีวภาพ
* http://weblog.manager.co.th/publichome/gasoholic/Default.aspx  
* http://www.bloggang.com/viewdiary.php?id=mrgasohol&month=10-2007&date=08&group=2&gblog=8 

หมวดหมู่:ผลิตภัณฑ์ปิโตรเลียม
หมวดหมู่:แนวพระราชดำริ
โปแลนด์ (แก้ความกำกวม)

**โปแลนด์** อาจหมายถึง

* ประเทศโปแลนด์ - ประเทศในทวีปยุโรป
* ภาษาโปแลนด์ - ภาษาที่ใช้เป็นหลักในประเทศโปแลนด์
* อัลเฟรด โปแลนด์
* คริส โปแลนด์
* ฮิวจ์ โปแลนด์
* ตูนเตีย โปแลนด์
* โปแลนด์ (ประเทศคีรีบาส)
* โปแลนด์ (นิวยอร์ก สหรัฐอเมริกา)
* โปแลนด์ (โอไฮโอ สหรัฐอเมริกา)
ฟอสโฟลิพิด

right|frame|Two schematic representations of a phospholipid.

**ฟอสโฟลิพิด** (อังกฤษ:Phospholipids) เป็นโมเลกุลที่เกิดจาก 4 ส่วนประกอบ คือ
# กรดไขมัน, 
# ประจุลบของฟอสเฟตกรุ๊ป, 
# แอลกอฮอล์ และ 
# ส่วนที่เป็นแกนกลาง (backbone) 

ฟอสโฟลิพิดที่มีกลีเซอรอลเป็นแกนกลางเรียกว่า กลีเซอโรฟอสโฟลิพิด (glycerophospholipid) หรือ ฟอสโฟกลีเซอไรด์  มีแบบเดียวของฟอสโฟลิพิดเท่านั้นที่มีแกนกลางเป็น สฟิงโกซีน (sphingosine) คือ  สฟิงโกไมอีลิน (sphingomyelin)  ฟอสโฟลิพิดเป็นส่วนประกอบหลักของเซลล์ เมมเบรนซึ่งก็คือไกลโคลิพิด (glycolipid) และ คอเลสเตอรอล

## ฟอสโฟกลีเซอไรด์ (Phosphoglycerides)
ใน ฟอสโฟกลีเซอไรด์  คาร์บอกซิล กรุ๊ปของแต่ละกรดไขมัน จะถูกเอสเตอริไฟด์ เป็น
ไฮดรอกซิล กรุ๊ป ที่ คาร์บอน-1 และ คาร์บอน-2  ฟอสเฟต กรุ๊ป จะเชื่อมติดกับ คาร์บอน-3
โดย เอสเตอร์ ลิงก์ (ester link) โมเลกุลนี้มีชื่อว่า  ฟอสฟาติเดต (phosphatidate)
ซึ่งมีอยู่ในปริมาณเล็กน้อยในเมมเบรน  และมันก็เป็น สารตั้งต้น สำหรับ ฟอสโฟกลีเซอไรด์
อื่นๆ

### ฟอสฟาติดิล คอลีน (Phosphatidyl choline)
ไฟล์:Phosphatidyl-Choline.svg
ฟอสฟาติดิล คอลีน เป็นส่วนประกอบหลักของ หัวไช้เท้า

### ฟอสฟาติดิล เอตทาโนลามีน (Phosphatidyl ethanolamine)
359px
ฟอสฟาติดิล เอตทาโนลามีน เป็นส่วนประกอบหลักของ เซฟาลิน (cephalin)

### ฟอสฟาติดิล อินโนซิทอล (Phosphatidyl inositol)
419px

### ฟอสฟาติดิล เซอรีน (Phosphatidyl serine)
ไฟล์:Phosphatidyl-Serine.svg

### ไดฟอสฟาติดิล กลีเซอรอล (Diphosphatidyl glycerol)
ไฟล์:Diphosphatidyl-Glycerol-Coloured.svg

## ดูเพิ่ม
* ชีวโมเลกุล
* ไกลโคลิพิด
* ชีวเคมี
* ลิพิด
* ลิพิด ไบเลเยอร์ (e.g., เยื่อหุ้มเซลล์)

## อ้างอิง
# Berg, J.M., J.L. Tymoczko, and L. Stryer, *Biochemistry*. 5th ed. 2002, New York: W.H. Freeman. xxxviii, 974, [976] (various pagings)

*
ไกลโคลิพิด

thumb|right|250px|โครงสร้างทางเคมีของสารประกอบไกลโคลิพิดชนิดต่างๆ
**ไกลโคลิพิด** () เป็นลิพิดที่เชื่อมต่อกับคาร์โบไฮเดรต  มีหน้าที่ให้พลังงาน และเป็นตัวกำหนดเครื่องหมายเพื่อการจดจำของเซลล์ ปรากฏอยู่ที่จุดเชื่อมต่อระหว่างฟอสโฟลิพิดกับโซ่คาร์โบไฮเดรตในพื้นผิวเมมเบรนของเซลล์คาร์โบไฮเดรต  พบได้ในผิวชั้นนอกของเซลล์เมมเบรนของสัตว์จำพวกยูแคริโอต 

ไกลโคลิพิดยื่นขยายจากฟอสโฟลิพิดไบเลเยอร์เข้าไปในสิ่งแวดล้อมที่เป็นน้ำนอกเซลล์ ซึ่งจะทำหน้าที่ตรวจสอบ และจดจำสารเคมีเฉพาะเพื่ออนุญาตหรือปฏิเสธการเข้าออกเซลล์ของสารเคมีนั้นๆ และรักษาเสถียรภาพการสัมผัสระหว่างเซลล์เพื่อการเกิดเนื้อเยื้อ

หมวดหมู่:บทความเกี่ยวกับ ชีวเคมี ที่ยังไม่สมบูรณ์
หมวดหมู่:ลิพิด
สเตอรอล

right|thumb|โครงสร้างสเตอรอล

**สเตอรอล** (อังกฤษ:Sterols) หรือ **สเตอรอยด์ แอลกอฮอล** (**steroid alcohols**) เป็นหมู่ย่อยของ สเตอรอยด์ กับ ไฮดรอกซิล กรุ๊ป ในตำแหน่งที่ 3
ของวงแหวน A  มันเป็น ลิพิด สังเคราะห์จาก อะซิทิล โคเอนไซม์ เอ  **สเตอรอล** มีดังนี้
* คอเลสเตอรอล (cholesterol) 
* ไฟโตสเตอรอล (phytosterol) 
* ในสัตว์ได้แก่
** สเตอรอยด์ ฮอร์โมน (steroid hormone)
* ในพืชได้แก่
** แคมเปสตอรอล (campesterol)
** ไซโตสเตอรอล (sitosterol) 
** สติกมาสเตอรอล (stigmasterol)

หมวดหมู่:แอลกอฮอล์
หมวดหมู่:สเตอรอล
มอเนอรา

**มอเนอรา** () เป็นชื่ออาณาจักรของสิ่งมีชีวิต ประมาณว่ามีจำนวนถึง 4 ล้านสปีชีส์ จำแนกได้เป็น 2 อาณาจักรย่อย คือ อาณาจักรย่อยอาร์เคียแบคทีเรีย, อาณาจักรย่อยยูแบคทีเรีย

## อาณาจักรย่อย[[อาร์เคียแบคทีเรีย]]
อาร์เคียแบคทีเรียผนังเซลล์ไม่มีเปบทิโดไกลแคนอาจจะไม่นับว่าเป็นแบคทีเรีย ดำรงชีวิตในแหล่งน้ำพุร้อน ทะเลที่มีน้ำเค็มจัด บริเวณที่มีความเป็นกรดสูง และบริเวณทะเลลึก แบ่งออกเป็น 2 กลุ่ม คือ
*ยูริอาร์เคียโอตา ซึ่งสร้างมีเทน และชอบความเค็มจัด
*ครีนาร์เคียโอตา ซึ่งชอบอุณหภูมิสูง และกรดจัดมาก

## อาณาจักรย่อย[[ยูแบคทีเรีย]]
นับว่าเป็นแบคทีเรียแท้ แบ่งตามลักษณะการย้อมติดสี(gram's stain)ได้เป็น 2 กลุ่มใหญ่ คือ
### [[แบคทีเรียแกรมลบ]]
*โพรทีโอแบคทีเรีย(Proteobacteria) พวกสังเคราะห์แสงได้ เช่น เพอเพิลซัลเฟอร์แบคทีเรีย(purple-sulfur bacteria) พวกช่วยตรึงแก๊สไนโตรเจนในอากาศ มาสร้างเป็นสารประกอบไนโตรเจนในดิน ซึ่งเป็นประโยชน์ต่อการเจริญเติบโตของพืช เช่น ไรโซเบียม(Rhizobium sp.)ในปมรากของพืชตระกูลถั่ว
*คลาไมเดีย(Chlamydia) เป็นปรสิตในเซลล์สัตว์ทำให้เกิดโรคติดต่อทางเพศสัมพันธ์ เช่น โรคโกโนเรีย หรือหนองใน เป็นต้น
*สไปโรคีท(Spirochaete) มีรูปทรงเกลียว ดำรงชีวิตแบบอิสระแต่บางสปีชีส์เป็นสาเหตุของโรคซิฟิลิส หรือโรคฉี่หนู
*ไซยาโนแบคทีเรีย(Cyanobacteria) สังเคราะห์แสงได้ มี คลอโรฟิลล์เอ, แคโรทีนอยด์ และไฟโคบิลิน นักวิทยาศาสตร์คาดว่าเป็นพวกทำให้ออกซิเจนในบรรยากาศเพิ่มมากขึ้น ก่อให้เกิดวิวัฒนาการของสิ่งมีชีวิตที่หายใจโดยใช้ออกซิเจนในปัจจุบัน เช่น แอนาบีนา(Anabaena), นอสตอก(Nostoc) และออสิลลาทอเรีย (Oscillatoria) สามารถตรึงแก๊สไนโตเจนในอากาศ ให้เป็นสารประกอบไนเตรต

### [[แบคทีเรียแกรมบวก]]
*แลคโตบาซิลลัส(Lactobacillus sp.) เป็นพวกผลิตกรดแลกติกได้จึงนำมาใช้ในอุตสาหกรรมอาหาร ได้แก่ การทำเนย ผักดองและโยเกิร์ต;
Steptomyces sp.ใช้ทำยาปฏิชีวนะ เช่น ยาสเตร็บโตมัยซิน ยาเตตราไซคลิน เป็นต้น;
Bacillus sp.สามารถสร้างเอนโดสปอร์(endospore) ทำให้ทนทานต่อสภาพแวดล้อมที่ไม่เหมาะสมได้ดี บางชนิดเป็นสาเหตุทำให้เกิดโรคแอนแทรกซ์
*ไมโคพลาสมา(Mycoplasma) เป็นเซลล์ที่ไม่มีผนังเซลล์ มีเพียงเยื่อหุ้มเซลล์ที่ประกอบด้วยชั้นของไขมัน ส่วนใหญ่ไม่ก่อให้เกิดอันตรายต่อสิ่งมีชีวิตอื่น แต่มีบางพวกทำให้เกิดโรคปอดบวมในคนและวัว

## ลักษณะรูปร่าง
แบคทีเรียเป็นสิ่งมีชีวิตเซลล์เดียวที่มีขนาดเล็ก ประมาณ 1-5 ไมโครเมตร
มีผนังเซลล์เป็นสารประกอบเปบทิโดไกลแคน
ภายในเซลลฺไม่มีเยื่อหุ้มสารพันธุกรรม และไม่มีโครงสร้างอื่น
มีรูปร่าง 3 แบบ ได้แก่ รูปทรงกลม(coccus), รูปทรงท่อน(bacillus), รูปทรงเกลียว(spirillum)

## การดำรงชีวิต
สามารถสร้างอาหารเองได้โดยใช้พลังงานจากแสง (photosynthesis) หรือใช้พลังจากปฏิกิริยาเคมี (chemosynthesis) เช่น ซัลเฟอร์แบคทีเรีย แต่ส่วนใหญ่สร้างอาหารเองไม่ได้ สามารถอยู่ได้ในสภาพแวดล้อมที่หนาวจัด ร้อนจัด ทะเลมีความเค็มมาก หรือในสภาพที่มีความเป็นกรดสูง

## แหล่งข้อมูลอื่นๆ
* Bacterial evolution  by Carl Woese (1987). Woese reviewed the historical steps leading to the use of the term "Monera" and its later abandonment (full text online). 
*  What is Monera? A descriptive details of the entire kingdom 

มอเนอรา
หมวดหมู่:อาณาจักร (ชีววิทยา)
ชีวสังเคราะห์โปรตีน

[frame|รูปแสดงการสังเคราะห์[โปรตีนภายใน นิวเคลียส ของเซลล์ (*น้ำเงินอ่อน*), ยีน (DNA, *น้ำเงินเข้น*) ถูก ทรานสคริป ไปเป็น RNA RNA หลังทรานสคริปชั่นจะถูกปรับแต่งให้เป็นเสมือนผู้นำข่าวข้อมูลที่เรียกว่า messengerRNA หรือ mRNA (*แดง*) แล้วจะถูกเคลื่อนย้ายออกจากนิวเคลียสเข้าไปใน ไซโตพลาซึม (*peach*), ที่ซึ่งจะเกิดกระบวนการทรานสเลชั่น เป็นโปรตีน mRNA จะถูกทรานสเลสโดย ไรโบโซม (*สีม่วง*) โดยการจับคู่กันของเบส 3 ตัว โคดอน(codon) ของ mRNA กับเบส 3 ตัว แอนตี้โคดอน(anti-codon) ของ tRNA โปรตีนที่สังเคราะห์ใหม่ (*สีดำ*) จะถูกปรับแต่งต่อไป เช่น การเชื่อมต่อกับโมเลกุลเอฟเฟคเตอร์ (*สีส้ม*) กลายเป็นโมเลกุลที่แอกตีฟเต็มที่ต่อไป]]

**การสังเคราะห์** () เป็นกระบวนการสร้างโปรตีนที่เกิดขึ้นใน เซลล์ กระบวนการสร้างโปรตีนมีหลายขั้นตอนเริ่มตั้งแต่ ทรานสคริปชั่นและจบที่ ทรานสเลชั่น การสังเคราะห์โปรตีนโดยทั่วไปถึงแม้จะเหมือนกันแต่ก็มีความแตกต่างกันในระหว่าง โปรแคริโอต และ ยูแคริโอต

## ทรานสคริปชั่น

ในขั้นตอน**ทรานสคริปชั่น**สิ่งจำเป็นต้องใช้คือ DNA เพียงหนึ่งเส้นจากสองเส้นคู่ที่ไขว้กัน ซึ่งเรียกว่า เกลียวรหัส (coding strand) **ทรานสคริปชั่น**เริ่มที่เอนไซม์ อาร์เอ็นเอ พอลิเมอเรส (RNA polymerase) เชื่อมต่อกับ DNAตรงตำแหน่งเฉพาะซึ่งเป็นจุดเริ่มต้นที่เรียกว่า โปรโมเตอร์ (promoter) ขณะที่ อาร์เอ็นเอ พอลิเมอเรส เชื่อมต่อกับโปรโมเตอร์ แถบเกลียว DNA ก็จะเริ่มคลายตัวและแยกออกจากกัน

ต่อไปเป็นกระบวนการที่สองที่เรียกว่า อีลองเกชั่น (elongation) อาร์เอ็นเอ พอลิเมอเรสจะเคลื่อนตัวตลอดแนวแถบเกลียว DNA เพื่อสำเนารหัส DNAและได้เป็นแถบเกลียวรหัสที่เรียกว่าเมสเซนเจอร์อาร์เอ็นเอ (messengerRNA หรือ mRNA)นิวคลิโอไทด์ ซึ่งมีรหัสข้อมูลตรงข้ามกับ DNA

## แหล่งข้อมูลอื่น
* Protein Synthesis
* DNA Workshop
* Transcription 
* Translation 

หมวดหมู่:การแสดงออกของยีน
หมวดหมู่:เมแทบอลิซึม
หมวดหมู่:ชีวเคมี
หมวดหมู่:โปรตีน
ความเข้าใจ

**ความเข้าใจ** คือกระบวนการทางจิตวิทยาที่เกี่ยวข้องกับสิ่งใดสิ่งหนึ่ง ซึ่งทำให้บุคคลสามารถครุ่นคิดถึงสิ่งนั้น และสามารถใช้มโนทัศน์ (concept) เพื่อจัดกับกับสิ่งนั้นได้อย่างเพียงพอ สิ่งที่กล่าวถึงนี้อาจจะมีลักษณะเป็นนามธรรม หรือเป็นสิ่งทางกายภาพก็ได้ เช่น บุคคล สถานการณ์ และสาร

หมวดหมู่:จิตวิทยา
หมวดหมู่:ความรู้
หมวดหมู่:ภววิทยา
รัฐและดินแดนของประเทศแคนาดา

**รัฐและดินแดนของประเทศแคนาดา** เป็นเขตการปกครองระดับย่อยในพื้นที่ของประเทศแคนาดา อยู่ภายใต้อำนาจของรัฐธรรมนูญแคนาดา โดยในการรวมสมาพันธ์แคนาดาเมื่อ ค.ศ. 1867 สามมณฑลอันประกอบไปด้วยบริติชนอร์ทอเมริกา—นิวบรันสวิก, โนวาสโกเชีย และมณฑลแคนาดา (ซึ่งถูกแบ่งออกเป็นออนแทรีโอและเกแบ็ก) ได้รวมตัวกันจัดตั้งอาณานิคมสหพันธ์เพื่อเตรียมพร้อมเป็นรัฐเอกราชในศตวรรษถัดไป ประวัติศาสตร์แคนาดามีการเปลี่ยนแปลงขอบเขตดินแดนอยู่บ่อยครั้งและมีการเปลี่ยนแปลงเขตการปกครองจากเดิมที่มีเพียง 4 รัฐ กลายเป็น 10 รัฐและ 3 ดินแดน รัฐและดินแดนเหล่านี้ทำให้แคนาดากลายเป็นประเทศที่มีพื้นที่มากเป็นอันดับที่ 2 ของโลกในปัจจุบัน

ความแตกต่างระหว่างรัฐกับดินแดนของแคนาดา นั่นคือ รัฐจะมีอำนาจในการปกครองของตนเองตาม *[[Constitution Act, 1867|พระราชบัญญัติรัฐธรรมนูญ 1867]]* (เดิมมีชื่อว่า *[[British North America Acts|พระราชบัญญัติบริติชนอร์ทอเมริกา 1867]]*), ในขณะที่ดินแดนนั้น อำนาจจะถูกลดทอนลงโดยรัฐสภาแคนาดา อำนาจที่บัญญัติไว้ในรัฐธรรมนูญถูกแบ่งให้กับรัฐบาลแคนาดา (รัฐบาลสหพันธ์) และรัฐบาลประจำรัฐ การเปลี่ยนแปลงอำนาจระหว่างสหพันธ์กับรัฐต้องอาศัยการแปรบัญญัติทางรัฐธรรมนูญ ในขณะที่การเปลี่ยนแปลงอำนาจของดินแดน มีเพียงรัฐสภาหรือรัฐบาลที่ดำเนินการได้เพียงฝ่ายเดียว

ตามหลักรัฐธรรมนูญแคนาดาสมัยใหม่ รัฐมีลักษณะเป็นรัฐอธิปไตยร่วมบนพื้นที่ในความรับผิดชอบระหว่างรัฐบาลสหพันธ์และรัฐบาลประจำรัฐตาม *พระราชบัญญัติ 1867* ในแต่ละรัฐจะมีตำแหน่งผู้แทนที่เรียกกันว่า ผู้ว่าร้อยโท ในขณะที่ดินแดนจะไม่มีความเป็นอธิปไตย เพียงแต่จะได้รับอำนาจบางส่วนจากสหพันธ์ และมีคณะกรรมาธิการเป็นตัวแทนของรัฐบาลสหพันธ์

## รัฐ

หมายเหตุ:

## ดินแดน
มีดินแดนทั้งหมด 3 แห่งในแคนาดา ดินแดนแตกต่างจากรัฐตรงที่จะไม่มีอำนาจอธิปไตยเป็นของตนเอง และมีอำนาจที่จำกัดโดยรัฐบาลสหพันธ์ ดินแดนเหล่านี้ครอบคลุงพื้นที่ที่อยู่ทางทิศเหนือของเส้นละติจูด 60 องศาเหนือ พื้นที่ทางทิศตะวันตกของอ่าวฮัดสัน และเกาะที่อยู่ในพื้นที่ตั้งแต่อ่าวเจมส์ไปจนถึงหมู่เกาะควีนเอลิซาเบธ

## อ้างอิง

## บทอ่านเพิ่มเติม

*
* 
* 
*

## แหล่งข้อมูลอื่น

* Provincial and territorial government web sites – Service Canada
* Provincial and territorial legislature web sites  – Parliament of Canada
* Difference between provinces and territories – Intergovernmental Affairs
* Provincial and territorial statistics  – Statistics Canada
* Provincial and territorial immigration information  – Citizenship and Immigration Canada
* Canadian governments compared – University of Public Administration

หมวดหมู่:ประเทศแคนาดา
หมวดหมู่:เขตการปกครองของประเทศในทวีปอเมริกาเหนือ
สุขภาพ

**สุขภาพ** () หมายถึงระดับของประสิทธิภาพเชิงการทำงานหรือเชิงเมตาบอลิกของสิ่งมีชีวิตทั่ว ๆ ไป โดยมีการให้คำนิยามที่แตกต่างกันไป แต่มักเชื่อมโยงกับแนวคิดเรื่องโรค โดยมองเพียงว่าสุขภาพคือการไม่มีโรคหรือไม่เจ็บป่วย จึงมีการเสนอคำภาษาไทย เช่นคำว่า "สุขภาวะ" มาใช้ แม้จะไม่ได้รับความนิยมนัก แต่แนวคิดเรื่องสุขภาพในมิติที่กว้างมีการกำหนดอย่างเป็นทางการมาตั้งแต่การก่อตั้งองค์การอนามัยโลกที่ได้บัญญัติคำว่า "สุขภาพ" ไว้ในธรรมนูญปี ค.ศ. 1948 ว่า 

แม้นิยามนี้จะเป็นที่วิพากษ์วิจารณ์โดยเฉพาะในประเด็นของความไม่มีตัวชี้วัดที่ชัดเจน ความคลุมเครือในด้านการพัฒนายุทธศาสตร์สุขภาพแบบเป็นองค์รวม และประเด็นปัญญาที่ตามมาจากการใช้คำว่า "สมบูรณ์" (เนื่องจากทำให้เข้าใจไปว่าความมีสุขภาพดีเป็นเรื่องที่เป็นไปได้ยาก) ก็ตาม แต่ก็ยังเป็นนิยามที่ได้รับการยอมรับมากที่สุด ระบบจำแนกประเภทต่างๆ เช่น Family of International Classifications ขององค์การอนามัยโลก ซึ่งประกอบด้วย International Classification of Functioning, Disability and Health (ICF) และ International Classification of Diseases (ICD) เป็นเกณฑ์ที่เป็นที่นิยมใช้มากที่สุดในการนิยามและวัดองค์ประกอบของสุขภาพ

สุขภาพแบ่งออกเป็น 4 ด้านหลัก ๆ ได้แก่
# **สุขภาพทางกาย (physical health):** หมายถึงสภาพร่างกายที่แข็งแรง สมบูรณ์ สามารถทำกิจวัตรประจำวันได้อย่างปกติ ไม่เจ็บป่วยง่าย มีความแข็งแรงของกล้ามเนื้อ กระดูก และระบบต่างๆ ของร่างกายทำงานได้อย่างมีประสิทธิภาพ
# **สุขภาพจิต (mental health):** หมายถึงสภาพจิตใจที่สงบ มีความสุข รู้จักควบคุมอารมณ์ มีความคิดที่เป็นบวก สามารถปรับตัวเข้ากับสถานการณ์ต่างๆ ได้ดี และมีความสัมพันธ์ที่ดีกับผู้อื่น
# **สุขภาพสังคม (social health):** หมายถึงความสามารถในการเข้าร่วมกิจกรรมทางสังคม มีปฏิสัมพันธ์ที่ดีกับคนรอบข้าง มีความรู้สึกเป็นส่วนหนึ่งของสังคม และมีส่วนร่วมในการพัฒนาสังคม
# **สุขภาพทางปัญญา (spiritual health):** หมายถึงความสามารถในการคิด วิเคราะห์ แก้ปัญหา และเรียนรู้สิ่งใหม่ๆ มีความคิดสร้างสรรค์ และมีความรู้ความเข้าใจในสิ่งต่างๆ รอบตัว

สำหรับประเทศไทย ได้ให้นิยามคำว่าสุขภาพไว้อย่างเป็นทางการในพระราชบัญญัติสุขภาพแห่งชาติ พ.ศ. 2550 ในมาตราที่ 3 โดยให้นิยามว่า หมายถึง

## อ้างอิง

## แหล่งข้อมูลอื่น
* 

หมวดหมู่:วิทยาศาสตร์สุขภาพ
โรค

250px|thumb|''ปวดศีรษะ'', การ์ตูนจากปี 1819  
**โรค** () คือความผิดปกติบางอย่างที่มีผลเสียต่อโครงสร้างและการทำงานของสิ่งมีชีวิต ซึ่งอาจมีผลเพียงบางส่วนของสิ่งมีชีวิตหรือมีผลทั้งตัว โดยทั่วไปแล้วจะไม่นับรวมการบาดเจ็บจากปัจจัยภายนอก โรคโดยส่วนใหญ่เป็น**ภาวะทางการแพทย์** () ซึ่งทำให้มีอาการและอาการแสดงต่างๆ โรคอาจเกิดจากปัจจัยภายนอก เช่น สารก่อโรค หรือเชื้อก่อโรค หรืออาจเกิดจากปัจจัยภายในก็ได้ เช่น การทำงานผิดปกติของระบบภูมิคุ้มกันซึ่งเป็นปัจจัยภายใน สามารถทำให้เกิดโรคได้หลายอย่าง เช่น โรคภูมิคุ้มกันบกพร่อง โรคภูมิแพ้ โรคภูมิต้านตนเอง เป็นต้น

ในกรณีของมนุษย์ "โรค" อาจหมายรวมถึงภาวะอื่นๆ ที่ทำให้เกิดความเจ็บปวด การทำหน้าที่บกพร่อง ความไม่สบายกายไม่สบายใจ ปัญหาสังคม และการเสียชีวิต ต่อผู้ที่มีโรค ("ผู้ป่วย") หรือผู้อื่นอีกด้วย ในบางนิยามอาจนับรวมไปถึงการบาดเจ็บ ความพิการ ความผิดปกติ กลุ่มอาการ การติดเชื้อ อาการ พฤติกรรมผิดปกติ และโครงสร้างร่างกายที่มีรูปร่างหรือการทำงานผิดปกติ ด้วยก็ได้ สิ่งต่างๆ เหล่านี้ในบางกรณีอาจไม่ถูกนับรวมเป็นโรค ทั้งนี้ขึ้นอยู่กับจุดประสงค์ของการนำนิยามไปใช้ประโยชน์ โรคอาจไม่ได้มีผลต่อเฉพาะร่างกายของผู้ป่วย แต่อาจมีผลต่อจิตใจ และมุมมองต่อความเป็นไปของโลกได้ด้วย
## อ้างอิง

## แหล่งข้อมูลอื่น

* Health Topics, MedlinePlus คำอธิบายเกี่ยวกับโรคต่างๆ ซึ่งเชื่อมโยงไปยังบทความวิจัยในปัจจุบัน
* OMIM แหล่งข้อมูลเกี่ยวกับยีนที่ก่อโรคที่ Online Mendelian Inheritance in Man
* CTD Comparative Toxicogenomics Database แหล่งข้อมูลเกี่ยวกับสารเคมี ยีน และโรคของมนุษย์
* NLM US National Library of Medicine ฐานข้อมูลเกี่ยวกับวิทยาศาสตร์สุขภาพของสหรัฐอเมริกา
* Health Topics A'''–'''Z ข้อมูลเกี่ยวกับโรคที่พบบ่อยจาก Center for Disease Control สหรัฐอเมริกา

หมวดหมู่:คำศัพท์แพทย์

หมวดหมู่:แพทยศาสตร์
หมวดหมู่:วิทยาการระบาด
หมวดหมู่:การแพทย์ในสังคม
ซิกส์ซิกมา

[thumb|ซิกส์ซิกมา เขียนแทนด้วยตัวเลข 6 และเครื่องหมาย[ซิกมา]]

**ซิกส์ซิกมา** () หมายถึงระดับคุณภาพของกระบวนการผลิตที่ยอมให้มีของเสียในระบบได้เพียง 3.4 ชิ้นต่อการผลิตสินค้าล้านชิ้น และนอกจากนี้ยังเป็นเครื่องมือช่วยธุรกิจ ให้สามารถแก้ปัญหาคุณภาพของระบบของการปฏิบัติการได้อีกด้วย

## ที่มาของนิยาม
ซิกส์ซิกมามีที่มาจากการประยุกต์ความรู้ทางด้านสถิติมาใช้ โดยสมมติให้ปรากฏการณ์ที่เกิดขึ้นในระบบนั้นเป็นการแจกแจงปกติ (normal distribution) หรือการกระจายเป็นรูประฆังคว่ำทั้งหมด ค่าเฉลี่ยที่จุดกึ่งกลางของการกระจายตัวนั้นก็คือค่าที่ต้องการ ส่วนซิกมาคือหนึ่งช่วงของความเบี่ยงเบนมาตรฐานที่วัดจากจุดกึ่งกลางดังกล่าว และจะมีขอบเขตของการยอมรับได้อยู่ 2 ส่วนคือ ขอบเขตจำกัดบน (Upper Specific Limitation) และขอบเขตจำกัดล่าง (Lower Specific Limitation) ซึ่งในนิยามของซิกส์ซิกมานี้ ถ้าขอบเขตบนและล่างอยู่ห่างจากค่าเฉลี่ยเป็นระยะ 3 ซิกมา ก็จะเรียกว่า ระดับ 3 ซิกมา (3 Sigma Level) แต่ถ้าเป็นระยะ 4 ซิกมา ก็จะเรียกว่า ระดับ 4 ซิกมา (4 Sigma Level) ซึ่งในแต่ละระดับจะให้ค่าดังนี้

DPMO ในตารางข้างต้นนั้น หมายถึง จำนวนของเสียต่อการปฏิบัติการล้านครั้ง (Defects Per Million Opportunities)

## ปรากฏการณ์ความคลาดเคลื่อน
จากการทดลองในห้องปฏิบัติการ หรือจากการทดลองภาคสนามนั้น จะให้ค่าเฉลี่ยที่คงตัว แต่อย่างไรก็ตาม เมื่อเวลาผ่านไป ค่าเฉลี่ยที่เคยวัดได้จะเกิดการแกว่งตัว เนื่องด้วยการเสื่อมสภาพตามกาลเวลา ทำให้ข้อมูลที่เคยวัดได้นั้นผิดเพี้ยนไป โดยค่าที่ได้จากการทดลองนี้ ถูกเรียกว่า "ระยะสั้น" (Short Term) แต่ค่าที่แกว่งตัวในภายหลังนี้เรียกว่า "ระยะยาว" (Long Term)

โมโตโรล่า แนะนำว่า ค่าที่แกว่งตัวนี้ควรจะอยู่ในช่วง 1.5 ซิกมา แต่ว่าค่าที่ได้มานี้มาจากประสบการณ์ของโมโตโรล่าเอง ซึ่งก็ได้มีการพิสูจน์ในเชิงคณิตศาสตร์โดย ดาววิส โบท ในภายหลังว่าค่า 1.5 นี้สมเหตุสมผล  ซึ่งค่าที่ได้จะเป็นดังนี้ 

และค่านี้คือค่าที่ยอมรับให้ใช้ในมาตรฐานระดับ 6 ซิกมานั่นเอง

## การนำไปใช้
อย่างไรก็ตาม ซิกส์ซิกมาเป็นหลักการที่ประยุกต์มาจากวิชาสถิติ ซึ่งแท้จริงแล้วก็มีการพัฒนามาแล้วราวๆ 7 ทศวรรษ และมีเครื่องมือต่างๆ มากมาย แต่วิธีที่นิยมที่สุดก็คือ DMAIC (ดีเมก) และ DMADV 

## อ้างอิง

## แหล่งข้อมูลอื่น
* 6 sigma  ที่ GotoKnow.org
* Yang, Kai and El-Haik, Basem, 2003, *Design for Six Sigma: A Roadmap for Product Development*, McGraw-Hill, NY, ISBN 0-07-141208-5

หมวดหมู่:การบริหาร
หมวดหมู่:ความรู้
หมวดหมู่:การผลิต
ไฟนอลแฟนตาซี XI

**ไฟนอลแฟนตาซี XI** เป็นเกมแรกในเกมชุด ไฟนอลแฟนตาซี ที่ทำในรูปแบบของเกม MMORPG (Massively Multiplayer Online Role-playing Game) หรือเกมภาษาออนไลน์ ในตลาดครั้งแรกใน ญี่ปุ่น ในเดือนพฤษภาคม พ.ศ. 2545 ในรูปแบบเกม เพลย์สเตชัน 2 และ  เกมคอมพิวเตอร์ PC และวางตลาดใน ทวีปอเมริกาเหนือ ในเดือนตุลาคม พ.ศ. 2546 อีกทั้งยังมีการออกในรูปแบบ เอกซ์บอกซ์ 360 เมื่อต้นปี พ.ศ. 2549 ที่ผ่านมาด้วย นอกจากนี้ *ไฟนอลแฟนตาซี XI* ยังเป็นเกมออนไลน์เกมแรกที่ทั้งผู้เล่นจาก เพลย์สเตชัน 2 และ คอมพิวเตอร์ จะเล่นในเซิร์ฟเวอร์เดียวกัน 
*ไฟนอลแฟนตาซี XI* ได้ออกชุดเสริมมาแล้ว 5 ชุดด้วยกัน ได้แก่
* Final Fantasy XI: Rise of the Zilart
* Final Fantasy XI: Chains of Promathia
* Final Fantasy XI: Treasures of Aht Urhgan
* Final Fantasy XI: Wings of the Goddess
* Final Fantasy XI: Seekers of Adoulin

ใน สหรัฐอเมริกา แพ็คเกจพิเศษที่รวมตัวเกม *ไฟนอลแฟนตาซี XI* พร้อมทั้งชุดเสริมของชุดแรกนั้น อยู่ในรูปแบบ DVD-ROM เรียกว่า  "The Vana'diel Collection" สำหรับค่าบริการในการเล่นเกม *ไฟนอลแฟนตาซี XI* ใน ทวีปอเมริกาเหนือ อยู่ที่เดือนละ $12.95 สำหรับ ID แรก และ $1.00 สำหรับ ID ต่อไป ในเวอร์ชันญี่ปุ่นอยู่ที่ เดือนละ 1280 เยนและ 100 เยนสำหรับตัวละครที่ 2 

Final Fantasy XI นั้นใช้ Server เดียวกันทั่วโลกไม่ว่าจะมี Client เป็นภาษาอะไร ในปัจจุบันนั้นมี Client ออกมาทั้งหมด 3เวอร์ชัน คือ เวอร์ชัน JP,เวอร์ชัน NA และเวอร์ชัน EU   2 ภาษาคือญี่ปุ่นและอังกฤษ

## แหล่งข้อมูลอื่น

* 

ฟไฟนอลแฟนตาซี XI
เอ็นดอร์ฟิน

**เอ็นดอร์ฟิน** () เป็นสารภายในร่างกายมนุษย์ที่หลั่งออกมาเพื่อช่วยบรรเทาความเจ็บปวด ผลิตจากต่อมใต้สมอง และ ไฮโปทาลามัส ในกระดูกสันหลัง สารเอ็นดอร์ฟินมีลักษณะคล้ายคลึงกับ โอปิแอต ในกลุ่มโอปิออยด์ ที่ใช้สำหรับระงับการเจ็บปวด

คำว่า "เอ็นดอร์ฟิน" มาจากภาษาอังกฤษคำว่า "เอนโดจีนัส" (**endo**genous) ที่หมายถึง ผลิตจากภายใน กับ คำว่า "มอร์ฟีน" (mo**rphine**) ที่เป็นสารบรรเทาความเจ็บปวด รวมหมายถึง สารบรรเทาความเจ็บปวดที่ผลิตจากภายในร่างกาย

หมวดหมู่:ชีววิทยา
หมวดหมู่:สารสื่อประสาท
หมวดหมู่:โอปิออยด์
หมวดหมู่:ยาบรรเทาปวด
หมวดหมู่:แรงจูงใจ
สาธารณรัฐไต้หวัน

thumb|ธงสาธารณรัฐไต้หวัน
**สาธารณรัฐไต้หวัน** (จีน: 台灣共和國, พินอิน: Táiwān Gònghégúo; อังกฤษ: Republic of Taiwan, ROT) เป็นเป้าหมายของการประกาศอิสรภาพไต้หวัน เพื่อจัดตั้งประเทศไต้หวันที่แยกเป็นอิสระจากสาธารณรัฐประชาชนจีน โดยครอบคลุมพื้นที่ปัจจุบันของสาธารณรัฐจีน
## ข้อเรียกร้องเอกราช
* ยกเลิกชื่อประเทศจาก **สาธารณรัฐจีน** ซึ่งเป็นชื่อประเทศที่สืบทอดมาตั้งแต่สมัยแผ่นดินใหญ่ก่อนจะแพ้สงครามกลางเมืองจีนและมาตั้งรัฐบาลที่เกาะไต้หวัน เปลี่ยนชื่อเป็น**สาธารณรัฐไต้หวัน** 
* ยกเลิกธงชาติสาธารณรัฐจีน, เพลงชาติสาธารณรัฐจีนและเพลงธงชาติสาธารณรัฐจีน
* ยกเลิกการใช้ภาษาจีนกลางที่ใช้อักษรจีนตัวเต็ม เปลี่ยนไปใช้ภาษาฮกเกี้ยนไต้หวันโดยใช้เป่อ่วยจี (Pe̍h-ōe-jī) เป็นตัวเขียนและถอดเสียง

หมวดหมู่:ไต้หวัน
หมวดหมู่:ประเทศที่มีข้อเสนอ
การปลูกพืชไร้ดิน

**การปลูกพืชไร้ดิน** หรือ **การปลูกพืชด้วยน้ำ** () นับเป็นวิธีการใหม่ในการปลูกพืช โดยเฉพาะการปลูกผักและพืชที่ใช้เป็นอาหาร เนื่องจากประหยัดพื้นที่ และไม่ปนเปื้อนกับสารเคมีต่าง ๆ ในดิน ทำให้ได้พืชผักที่สะอาดเป็นอาหาร ปัจจุบันนี้ในเทคนิคการปลูกพืชแบบไร้ดินหลายแบบด้วยกัน

## ประวัติ
ตัวอย่างของความพยายามในช่วงแรกๆ ที่ปลูกพืชไร้ดิน ก็คือ สวนลอยบาบิโลน เมื่อราว 600 ปีก่อนคริสตกาล และสวยลอยแห่งอัสเต็กซ์ ในช่วงคริสต์ศตวรรษที่ 11

นักวิจัยการปลูกพืชไร้ดินคนแรกๆ ก็คือ จอห์น วูดวาร์ด (John Woodward) ชาวอังกฤษ เมื่อ พ.ศ. 2002 เขาได้ปลูกพืชในน้ำ โดยได้เติมดินลงไปหลายชนิด การปลูกพืชครั้งนั้นเป็นการสาธิตว่า นอกจากน้ำแล้วในโลกเรานั้นมีสสารหลายชนิดที่พืชต้องการ ครั้นเมื่อกลางคริสต์ศตวรรษที่ 19 นักสรีรวิทยาพืช (plant physiologists) ชาวเยอรมัน ชื่อซัคส์ (Sachs) และคนอพ (Knop) ได้ปลูกพืชในสารละลายอย่างง่ายของเกลืออนินทรีย์

เมื่อ พ.ศ. 2472 ศาสตราจารย์ Gericke แห่งมหาวิทยาลัยแคลิฟอร์เนีย ที่เมืองเดวิส ได้สาธิตว่าพืชจะเติบโตโดยไม่ใช้ดิน สามารถเติบโตไปได้จนโตเต็มที่ ครั้งนั้นเขาได้ปลูกมะเขือเทศในน้ำ จนได้ผลขนาดใหญ่อย่างน่าแปลกใจ และเขาได้เทียบคำศัพท์ในภาษากรีก ที่มีความหมายว่า การเกษตร คือ geoponics ซึ่งหมายถึง ศาสตร์แห่งการปลูกพืชโดยใช้ดิน ด้วยเหตุนี้เขาจึง คิดคำใหม่ว่า *hydroponics* ซึ่งหมายถึง การปลูกพืชในน้ำ จากภาษากรีก *hydros* (น้ำ) และ *ponos* (แรงงาน)

หมวดหมู่:ระบบเกษตรกรรม
จีเนียส โลไซ

**จีเนียส โลไซ** () ในนิยายปรัมปราของโรมันหมายถึงวิญญาณที่คอยปกปักรักษาสถานที่เฉพาะของใครของมัน แต่ปัจจุบัน หมายถึงสถานที่ที่มีบรรยากาศพิเศษเฉพาะตัว 

ในงานวางผังชุมชนและงานภูมิทัศน์เมือง ที่มีทั้งการฟื้นฟูเมืองเดิมที่เสื่อมโทรมและการสร้างชุมชนใหม่ แนวคิดและคำ “จีเนียส โลไซ” ได้ถูกนำมาใช้ในเป็นแนวคิดในการออกแบบวางผังสถานที่ให้มีบรรยากาศเฉพาะที่สะท้อนถึงลักษณะเฉพาะของท้องถิ่นที่พึงแตกต่างจากสถานที่อื่น เพื่อให้มีความน่าอยู่ ให้ความน่าประทับใจที่ไม่ลืมเลือนแก่ผู้มาเยี่ยมเยือน

ในเชิงการอภิปรายแนวคิดด้านการพัฒนาเมือง มีการกล่าวถึงเมืองสิงคโปร์ที่แม้จะมีความสวยงาม สะอาด แต่ยังขาดวิญญาณเฉพาะหรือ "จีเนียส โลไซ" เนื่องจากมีความละม้ายกับนครนิวยอร์ก โทรอนโต หรือเมืองสมัยใหม่ในที่ต่าง ๆ ของโลก

หมวดหมู่:ตำนานโรมัน
หมวดหมู่:สถาปัตยกรรม
หมวดหมู่:คำศัพท์ภูมิศาสตร์
พืชใบเลี้ยงเดี่ยว

**พืชใบเลี้ยงเดี่ยว** (Monocotyledon หรือ Liliopsida) เป็นชั้นหนึ่งในส่วนพืชดอกที่มีความสำคัญอย่างยิ่งกลุ่มหนึ่ง ครอบครองพื้นที่ส่วนใหญ่ของพื้นโลก และเป็นพื้ชที่มีความสำคัญทางเศรษฐกิจสูงอีกด้วย

พืชใบเลี้ยงเดี่ยววงศ์ใหญ่ที่สุด คือ กล้วยไม้ (Orchidaceae) โดยมีดอกที่ซับซ้อน และสวยงาม เพื่อดึงดูดแมลงชนิดต่างให้ช่วยในการผสมพันธุ์

ส่วนพืชใบเลี้ยงเดี่ยวที่มีปริมาณมากเป็นอันดับสอง และอาจจะเป็นวงศ์ที่โดดเด่นกว่า ก็คือ หญ้า (Poaceae หรือ Gramineae) โดยมีวิวัฒนาการอีกทางหนึ่ง มีลักษณะพิเศษคือ การแพร่ขยายพันธุ์โดยอาศัยลม พืชในวงศ์หญ้านั้นมีดอกขนาดเล็ก แต่เมื่อรวมเป็นกลุ่มอาจปรากฏเป็นช่อดอกที่มองเห็นชัดเจนและสวยงาม

## การจัดอันดับ

## ตัวอย่างพืชใบเลี้ยงเดี่ยว
* กล้วย
* อ้อย
* ไผ่
* ข้าว
* ข้าวโพด
* มะพร้าว
* ตาล
* ปาล์ม
* ตะไคร้
* ปักษาสวรรค์
* ข้าวฟ่าง
* จาก
* แฝก
* พุทธรักษา
* ข่า
* กระเจียว
* ขิง
* หมาก
* ผักตบชวา
* ขมิ้น
* ดาหลา
* ระกำ
* กะพ้อ
* ค้อ
* เต่าร้าง
* ชะโนด
* กก
* ปากนกแก้ว

## แหล่งข้อมูลอื่น
โยชิตากะ อามาโนะ

**โยชิตากะ อามาโนะ** ()  เกิดเมื่อ 28 กรกฎาคม ค.ศ. 1952 เป็นศิลปินชาวญี่ปุ่น เกิดที่จังหวัดชิซูโอกะ และเป็นที่รู้จักกันทั่วโลกจากการออกแบบตัวละครในเกมไฟนอลแฟนตาซี  และผลจากภาพประกอบในนิยายเรื่อง แวมไพร์ฮันเตอร์ดี (Vampire Hunter D) ซึ่งแต่งโดย ฮิเดยูกิ คิกูจิ (Hideyuki Kikuchi) นอกจากนี้ยังเป็นที่รู้จักในนามของผู้วาด เดอะแซนด์แมน (The Sandman) เนื้อเรื่องเกี่ยวกับนิยายพื้นบ้านญี่ปุ่น แต่งโดย นีล ไกแมน (Neil Gaiman) อามาโนะเคยนำผลงานแสดงโชว์ที่พิพิธภัณฑ์ในนครนิวยอร์ก นอกจากนี้อามาโนะยังได้ออกแบบกิโมโนด้วย

จุดเด่นของงานของอามาโนะ คือ ลักษณะการร่างเส้นและการตวัดภู่กัน โดยเฉพาะอย่างยิ่งลักษณะลายเส้นของเส้นผ และลายเส้นของเสื้อผ้า จะมีลักษณะโดดเด่นเป็นเอกลักษณ์ของตัวเอง โดยผลงานส่วนใหญ่จะเป็นเป็นงานสีน้ำเป็นหลัก

## ผลงาน
### เกม
* ไฟนอลแฟนตาซี I (พ.ศ. 2530) 
* ไฟนอลแฟนตาซี II (พ.ศ. 2531) 
* ไฟนอลแฟนตาซี III (พ.ศ. 2533) 
* ไฟนอลแฟนตาซี IV (พ.ศ. 2534) 
* ไฟนอลแฟนตาซี V (พ.ศ. 2535) 
* ไฟนอลแฟนตาซี VI (พ.ศ. 2537) 
* ไฟนอลแฟนตาซี VII (พ.ศ. 2540) - อามาโนะไม่ได้เป็นคนวาดตัวละครให้เกม ในภาคนี้ แต่เป็นคนออกแบบ และวางคอนเซ็ปต์ตัวละครในเกม
*  (พ.ศ. 2541)
* ไฟนอลแฟนตาซี VIII (พ.ศ. 2542) - อามาโนะไม่ได้เป็นคนวาดตัวละครให้เกม ในภาคนี้ แต่เป็นคนออกแบบ และวางคอนเซ็ปต์ตัวละครในเกม
* ไฟนอลแฟนตาซี IX (พ.ศ. 2543) - วาดรูปประกอบ
* El Dorado Gate Vol. 1 to 7  (พ.ศ. 2543-2544)
* ไฟนอลแฟนตาซี X (พ.ศ. 2544) - อามาโนะไม่ได้เป็นคนวาดตัวละครให้เกม ในภาคนี้ แต่เป็นคนออกแบบ และวางคอนเซ็ปต์ตัวละครในเกม

* หมายเหตุ -เท็ตซึยะ โนมูระ (Tetsuya Nomura) เป็นคนวาดตัวละครสำหรับ ไฟนอลแฟนตาซี VII, VIII,X and X-2 อากิฮิโกะ โยชิดะ เป็นคนวาดตัวละครสำหรับ ไฟนอลแฟนตาซี XII

### จิตรกรรม
* Genji
* Rampo
* Chimera
* Vampire Hunter D
* Guin Saga
* Sandman: The Dream Hunters
* Elektra and Wolverine: The Redeemer
* Yoshitaka Amano:The Sky (ผลงานจากไฟนอลแฟนตาซี)

## แหล่งข้อมูลอื่น
* อามาโนะเวิลด์ เว็บไซต์ส่วนตัวของอามาโนะ

หมวดหมู่:นักวาด
หมวดหมู่:ไฟนอลแฟนตาซี
หมวดหมู่:ศิลปินชาวญี่ปุ่น
หมวดหมู่:บุคคลที่เกิดในปี พ.ศ. 2495
หมวดหมู่:ศิลปินมังงะ
หมวดหมู่:ศิลปินมังงะจากชิซูโอกะ
หมวดหมู่:บุคคลจากชิซูโอกะ
หมวดหมู่:บุคลากรสแควร์เอนิกซ์
สำนักงานเศรษฐกิจและวัฒนธรรมไทเป

**สำนักงานเศรษฐกิจและวัฒนธรรมไทเป** (; ) หรือบางทีก็เรียกกันว่า **สำนักงานตัวแทนไทเป** () โดยพฤตินัยแล้วก็คือ สถานทูตและสถานกงสุลของสาธารณรัฐจีน (ไต้หวัน) ในประเทศที่ไม่ได้รับรองสถานะของไต้หวันอันเนื่องจากมาความสัมพันธ์กับทางสาธารณรัฐประชาชนจีน จึงได้สานความสัมพันธ์กันในเชิงการค้าและวัฒนธรรมแทน การก่อตั้งสำนักงานนี้ใช้คำว่า "ไทเป" แทน "ไต้หวัน" หรือ "สาธารณรัฐจีน" เพื่อเป็นการหลีกเลี่ยงการตีความว่าเป็นอีกประเทศหนึ่ง หรือมี "ประเทศจีนสองประเทศ"

โดยการเรียกว่าสำนักงานเศรษฐกิจและวัฒนธรรมนี้ ทำให้ไต้หวันสามารถหลีกเลี่ยงปัญหาทางการทูตกับประเทศต่าง ๆ ที่ว่าสาธารณรัฐประชาชนจีนนั้นเป็น "จีนเดียว" โดยการระบุเป้าหมายว่า "เพื่อส่งเสริมการแลกเปลี่ยนและความร่วมมือระหว่างกันในเรื่อง การค้า, การลงทุน, วัฒนธรรม, วิทยาการ และเทคโนโลยี รวมถึงการสร้างความเข้าใจอันดีต่อกัน" แทนการเป็นตัวแทนทางการทูตของไต้หวันในต่างประเทศ

แต่นอกจากชื่อของสำนักงานแล้ว สำนักงานนี้ก็ปฏิบัติงานทุกอย่างเฉกเช่นเดียวกับสถานทูตหรือสถานกงสุลทั่วไป อย่างเช่น การออกวีซ่า และก็มีสำนักงานของประเทศต่าง ๆ ที่มาจัดตั้งอยู่ในไต้หวันในลักษณะเดียวกัน เช่น สำนักงานการค้าและเศรษฐกิจไทย, สถาบันอเมริกาในไต้หวัน และสำนักงานการค้าแคนาดาในไทเป

ในขณะที่ฮ่องกงที่ตอนนี้เป็นเขตบริหารพิเศษของสาธารณรัฐประชาชนจีน ก็ได้เข้ามาจัดตั้งสำนักงานเศรษฐกิจและการค้าฮ่องกง และก็ปฏิบัติภารกิจในการออกวีซ่าฮ่องกงด้วย ถึงแม้ว่าสถานทูตสาธารณรัฐประชาชนจีนจะทำหน้าที่นี้ให้ในประเทศต่าง ๆ ที่ไม่มีสำนักงานนี้ของฮ่องกงตั้งอยู่ก็ตาม

## ดูเพิ่ม
* ความสัมพันธ์ระหว่างประเทศของสาธารณรัฐจีน
* สถานะทางการเมืองของไต้หวัน
* จีนไทเป

## แหล่งข้อมูลอื่น
* สำนักงานตัวแทนเศรษฐกิจและการค้าในสหรัฐอเมริกา 
* สำนักงานเศรษฐกิจและการค้าในแคนาดา 
* สำนักงานตัวแทนเศรษฐกิจและการค้าในญี่ปุ่น  (ภาษาญี่ปุ่น)
* สำนักงานตัวแทนในสหราชอาณาจักร 
* สำนักงานเศรษฐกิจและการค้าในออสเตรเลีย

หมวดหมู่:ไต้หวัน
เพื่อนสนิท

**เพื่อนสนิท** อาจหมายถึง:
* เพื่อนสนิท (เพลง) - เพลงจากวงเอ็นโดรฟิน
* เพื่อนสนิท (ภาพยนตร์) - ภาพยนตร์ไทยที่ออกฉายในปี พ.ศ. 2548 กำกับโดย คมกฤษ ตรีวิมล
สถาบันอเมริกาในไต้หวัน

thumb|upright|สถาบันอเมริกาในไต้หวัน
**สถาบันอเมริกาในไต้หวัน** (อังกฤษ: American Institute in Taiwan หรือ AIT) โดยพฤตินัยแล้วทำหน้าที่เป็นสถานทูตของสหรัฐอเมริกาในสาธารณรัฐจีนบนเกาะไต้หวัน สถาบันนี้ได้รับการจัดตั้งขึ้นเนื่องจากว่าทางสหรัฐอเมริกาได้สานความสัมพันธ์ทางการทูตกับสาธารณรัฐประชาชนจีนและยอมรับในนโยบายจีนเดียว ซึ่งทำให้ไม่สามารถจัดตั้งสถานทูตในไต้หวันได้

สถาบันนี้จัดตั้งขึ้นในปี พ.ศ. 2522 (ค.ศ. 1979) ตามรัฐบัญญัติความสัมพันธ์กับไต้หวันหลังจากได้ตัดความสัมพันธ์กับไต้หวันในปี พ.ศ. 2521 (ค.ศ. 1978) ถึงแม้ว่าจะจัดตั้งในนามขององค์กรเอกชน แต่ก็ได้รับอนุญาตให้ปฏิบัติภารกิจต่าง ๆ เช่นเดียวกับสถานทูต ซึ่งรวมถึงการออกวีซ่าและหนังสือเดินทาง เจ้าหน้าที่ก็ปฏิบัติหน้าที่ในนามของพนักงานเอกชน แต่ก็คือเจ้าหน้าที่จากกระทรวงการต่างประเทศสหรัฐอเมริกาที่ในทางเทคนิคถือว่าอยู่ระหว่างการลางานที่ยังคงได้รับการนับอายุงานอยู่ ส่วนงบประมาณของสถาบันนั้นได้รับการจัดสรรโดยตรงจากรัฐบาลกลางสหรัฐอเมริกา

สำนักงานใหญ่ของสถาบันตั้งอยู่ที่กรุงวอชิงตัน ดี.ซี. โดยมีประธานสถาบันปฏิบัติหน้าที่อยู่ที่นั่น และทางสถาบันก็มีสำนักงานอยู่ในไทเปและสำนักงานสาขาอยู่ที่เกาสง ผู้อำนวยการสถาบันอเมริกาในไต้หวันจะประจำอยู่ที่สำนักงานในไต้หวันและปฏิบัติภารกิจต่าง ๆ ในลักษณะเดียวกับเอกอัครราชทูต

ส่วนทางไต้หวันก็ได้จัดตั้งสำนักงานเศรษฐกิจและวัฒนธรรมไทเปที่ปฏิบัติหน้าที่ในลักษณะเดียวกันนี้ขึ้นในสหรัฐอเมริกาเช่นกัน

## ดูเพิ่ม
* ความสัมพันธ์ระหว่างประเทศของสาธารณรัฐจีน
* สถานะทางการเมืองของไต้หวัน

## แหล่งข้อมูลอื่น

* สถาบันอเมริกาในไต้หวัน

หมวดหมู่:ไต้หวัน
หมวดหมู่:สาธารณรัฐจีน
สำนักงานการค้าและเศรษฐกิจไทย

**สำนักงานการค้าและเศรษฐกิจไทย (ไทเป)** มีภารกิจโดยพฤตินัยเทียบเท่ากับสถานทูตของราชอาณาจักรไทยในสาธารณรัฐจีน แต่เดิมเป็นสำนักงานประสานงานที่อยู่ภายใต้บริษัทการบินไทย และได้แยกตัวออกมาจัดตั้งเป็นหน่วยงานสังกัดกระทรวงการต่างประเทศ เมื่อวันที่ 10 กันยายน พ.ศ. 2535 (ค.ศ. 1992) ปัจจุบันมีสถานะเทียบเท่าสถานเอกอัครราชทูตชั้นหนึ่ง มีผู้อำนวยการใหญ่ (ตำแหน่งเทียบเท่าเอกอัครราชทูต) เป็นหัวหน้าสำนักงานฯ และหัวหน้าทีมประเทศไทย โดยมีผู้แทนจากกระทรวงพาณิชย์ กระทรวงแรงงาน BOI ททท. และการบินไทย ทำงานอยู่ภายใต้ทีมประเทศไทย

เป้าหมายการดำเนินงานของสำนักงานฯ จำกัดอยู่ที่ความสัมพันธ์ในเชิงเศรษฐกิจการค้า, การลงทุน, วิชาการ วัฒนธรรม การให้บริการงานด้านกงสุลแก่คนไทยในไต้หวัน รวมถึงการให้บริการด้านตรวจลงตรา (วีซ่า) แก่ชาวไต้หวันและชาวต่างชาติในไต้หวันที่ประสงค์จะเดินทางเข้าประเทศไทย เช่นเดียวกับสำนักงานเศรษฐกิจและวัฒนธรรมไทเปที่ทางไต้หวันได้มาจัดตั้งขึ้นในประเทศไทยและประเทศอื่น ๆ

ประเทศไทยได้ยุติความสัมพันธ์ทางการทูตในระดับทางการกับสาธารณรัฐจีนเมื่อวันที่ 1 กรกฎาคม พ.ศ. 2518 (ค.ศ. 1975) ที่นายกรัฐมนตรี หม่อมราชวงศ์คึกฤทธิ์ ปราโมช ได้เดินทางไปเยือนสาธารณรัฐประชาชนจีนและได้สถาปนาความสัมพันธ์ระหว่างกัน เป็นการสิ้นสุดการรับรองสถานะของไต้หวันตามนโยบาย "จีนเดียว" ของรัฐบาลจีนแผ่นดินใหญ่

## แหล่งข้อมูลอื่น
*  - สำนักงานการค้าและเศรษฐกิจไทย 

หมวดหมู่:สาธารณรัฐจีน
หมวดหมู่:ไต้หวัน
ท
หมวดหมู่:ความสัมพันธ์ไต้หวัน–ไทย